b"\n_START_ARTICLE_\nNeseseras\n_START_PARAGRAPH_\nNeseseras (rus. \xd0\xbd\xd0\xb5\xd1\x81\xd0\xb5\xd1\x81\xd1\x81\xd0\xb5\xd1\x80, i\xc5\xa1 pranc. n\xc3\xa9cessaire 'b\xc5\xabtinas') \xe2\x80\x93 d\xc4\x97klas, skrynel\xc4\x97 ar rankin\xc4\x97, skirta tam tikros paskirties smulkiems daiktams sud\xc4\x97ti. Juos saugomi asmenin\xc4\x97s higienos, maniki\xc5\xabro, kosmetikos, siuvimo ar rankdarbi\xc5\xb3 reikmenys. Paprastai kiekvienas nesesere laikomas daiktas turi savo skyrel\xc4\xaf, d\xc4\x97l ko nesesero turinys nesusimai\xc5\xa1o._NEWLINE_Neseserai atsirado XVIII a. prad\xc5\xbeioje. Tada jie buvo dvejopi - staliniai ir ki\xc5\xa1eniniai. Ki\xc5\xa1eniniai neseserai XVIII ir XIX a. da\xc5\xbenai buvo kostiumo puo\xc5\xa1menomis, juos ne\xc5\xa1iodavo ant specialios grandin\xc4\x97l\xc4\x97s, pritvirtintos prie dir\xc5\xbeo. Dabar paplit\xc4\x99 daugiausia ki\xc5\xa1eniniai neseserai, paprastai odiniai."